Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 4399

(3) Az ilyen kontingensekre vonatkozóan a fokozatos növelés minimális mértéke az elszámolási egységben kifejezett kontingensek esetében 25% minden egyes év elején, a mennyiségben kifejezett kontingensek esetében pedig 20% minden egyes év elején. Az ilyen növekedést hozzá kell adni minden egyes kontingenshez, és a következő növelést az így kapott összeg alapján kell kiszámítani. Ha egy kontingens mind mennyiségben, mind értékben ki van fejezve, akkor a mennyiségre vonatkozó kontingenst évente legalább 20%-kal, míg az értékben kifejezett kontingenst évente legalább 25%-kal kell növelni, a következő évre vonatkozó kontingenseket minden évben az előző évi kontingens és növekedés alapján kell kiszámítani. A távolsági autóbuszokra és autóbuszokra, valamint a közös vámtarifa ex 87.02 A. I. alszáma alá tartozó más járművekre vonatkozóan azonban a mennyiségi kontingenst évi 15%-kal, az értékben kifejezett kontingenst pedig évi 20%- kal kell megemelni.

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes